Á morgun laugardaginn 7. desember kynnir Páll Baldvin Baldvinsson nýútkomna bók sína Síldarárin 1867 - 1969 í Bátahúsi Síldarminjasafnsins . Kynningin hefst kl. 11:00 . Í bókinni er magnaðri og mikilvægri sögu síldaráranna gerð skil í margradda frásögn síldarstúlkna og spekúlanta , aflakónga og ævintýramanna . Auk þess prýða verkið á annað þúsund ljósmyndir sem flestar koma nú fyrir almenningssjónir í fyrsta sinn . Þetta er saga um svipult gengi , auðsæld og skort , um rómantík og harma , þrældóm og frelsi ; saga sem allir ættu að þekkja . Páll Baldvin Baldvinsson er bókmenntafræðingur og menningarrýnir . Hann hefur áður meðal annars sent frá sér stórvirkið Stríðsárin 1938 – 1945 sem varð metsölubók . Síldarárin 1867 – 1969 er afrakstur áralangrar vinnu hans við söfnun ljósmynda , endurminninga og annarra heimilda . Bókin verður á sérstöku kynningarverði , 12.990 kr. – en almennt útsöluverð í Bókabúð Forlagsins er 15.990 kr . Kaffi og léttar veitingar í boði – harmonikkuleikur og söngur . Allir velkomnir !